

**ประกาศองค์การบริหารส่วนตำบลห้วยยางขาม**

**เรื่อง แนวทางการปฏิบัติงานตามมาตรฐานจริยธรรม องค์การบริหารส่วนตำบลห้วยยางขาม พ.ศ.2568**

**………………………..………….**

ด้วยองค์การบริหารส่วนตำบลห้วยยางขาม ได้จัดทำประมวลจริยธรรมเจาหน้าที่ของรัฐ ตามเจตนารมณ์ของรัฐธรรมนูญแห่งราชอาณาจักรไทย พุทธศักราช 2560 มาตรา 76 วรรคสาม และพระราชบัญญัติมาตรฐานทางจริยธรรม พ.ศ.2562 มาตรา 5

เพื่อให้พนักงานส่วนตำบล และพนักงานจ้างขององค์การบริหารส่วนตำบลห้วยยางขาม

มีความเข้าใจในประมวลจริยธรรมมากขึ้น สามารถนำไปใช้ในการปฏิบัติตนและปฏิบัติหน้าที่ได้อย่างเหมาะสม ควรแก่ความไว้วางใจ และความเชื่อมั่นของประชาชน ดำรงตนเป็นแบบอย่างที่ดีงาม และเพื่อให้เกิดความสอดคล้องกับการประเมินคุณภาพและความโปร่งใสในการดำเนินงานของหน่วยงานภาครัฐ (Itegrity and Transparency Assessment :ITA) องค์การบริหารส่วนตำบลห้วยยางขาม จึงได้จัดทำแนวทางการปฏิบัติทางจริยธรรม ที่ควรทำและไม่ควรทำ (Do’s & Don’t) ประจำปี พ.ศ.2568 เพื่อลดความสับสนเกี่ยวกับพฤติกรรมสีเทา และเป็นแนวทางในการประพฤติตนทางจริยธรรมต่อไป

ประกาศ ณ วันที่ 12 เดือน ธันวาคม พ.ศ.2567

(นายสมคิด คิดดี)

นายกองค์การบริหารส่วนตำบลห้วยยางขาม

**แนวทางการปฏิบัติทางจริยธรรม ที่ควรทำและไม่ควรทำ (Do’s & Don’t)**

**ประจำปี พ.ศ.2568**

**องค์การบริหารส่วนตำบลห้วยยางขาม อำเภอจุน จังหวัดพะเยา**

|  |  |
| --- | --- |
| **ข้อควรทำ (Do’s)** | **ไม่ควรทำ (Don’t)** |
| ยึดถือประโยชน์ส่วนรวมเหนือกว่าประโยชน์ส่วนบุคคล | ไม่อาศัยช่องว่างทางกฎหมายกระทำ  ความผิดและหาผลประโยชน์ |
| มุ่งมั่น เสียสละ และมีจิตสาธารณะ | ไม่ปฏิบัติตามในสิ่งที่ไม่ถูกต้อง ไม่เป็นธรรม |
| แยกเรื่องส่วนตัวออกจากหน้าที่การงาน มีจิตอาสา | ไม่ประพฤติเสื่อมเสีย เกียรติภูมิ ศักดิ์ศรี และ  ภาพลักษณ์แก่ตนเองและราชการ |
| ปฏิบัติงานด้วยความรับผิดชอบ มีประสิทธิภาพ เพื่อให้งานสัมฤทธิ์ผล | ไม่ปฏิบัติหน้าที่โดยไม่คำนึงถึงผลกระทบ  หรือความเสียหายต่อส่วนรวมและองค์กร |
| ใช้ทรัพยากรและงบประมาณของทางราชการอย่างประหยัดและคุ้มค่า | ไม่อาศัยตำแหน่งหน้าที่อำนวยประโยชน์  ต่อนักการเมืองหรือพรรคการเมือง |
| อำนวยความสะดวกแก่ประชาชน รวดเร็ว เต็มใจ ปราศจากอคติ และไม่เลือกปฏิบัติ | ไม่ละเลย เพิกเฉย แก้ไขปัญหา  ความเดือดร้อนแก่ประชาชน |
| เสมอภาค เป็นธรรม เที่ยงธรรม | ไม่แสดงกิริยาอันเป็นการคุกคามทางเพศ |